اوستیایی ناسیونالیسم

اوستیایی ناسیونالیسم (اینگلیسی جه: Ossetian Nationalism) قومی ناسیونالیسمِ ایدئولوژی هسّه که اوستیایی ملی هویت، اوستیایی زوون (آسی) و فرهنگ ره تبلیغ کِنده.

 اونچه بگذشته 
اوستیایِ ملی اسطوره‌اشناسی، اوستیایی مردمون رخه ره باستانی ایرانیج مردمون جه رسندنه که قفقاز منطقۀ دله بمونه کا وشون سکایی مردمون بی‌نه. ات خله اوستیایی محقق‌ئون، آلان‌ئون ره اوستیایی مردمون جَد و رخه دوندِنه. 

کوستا خیتاگوروف کا ات قرن ۱۹اُمی اوستیایی محقق و شاعر بی‌یه بنویشته‌ئون ره اوستیایِ ملی ایدئولوژیِ رخه و ریشه بخوندستنه و ونه تاثیر ره خله موهم دوندنه. خیتاگوروف و ونه طرفدارئون، اوستیایی زوون خط ره بمونه اَی اِستانداردساجی هاکردنه و و شون اَرمون این بی‌یه که دِشت آسی زوون‌ئون ره متحد هاکنن. وشون ملی ایدئولوژی فارن (Farn) ونگ هدا بی‌یه و وشون اوستیایی مردمونِ خاص ویجگی‌ئون ومتفاوت بی‌یِن خوری بحث و تبلیغ کردنه. وشون اُرتُدکسِ مسیحیت ره شه مردمونِ اَتِ موهمِ ویجگی دوندستنه.

بندانگشتی|کوستا خیتاگوروف.
شوروی رقد بوردن په، اتی اوستیایی رمبش شکل بیته کا اوستیایی فرهنگ و دین ونه زِنّه بَوِّه. اینتایِ په اَتی نهادئون دِرِس بیّه که فولکلوریک دین و فرهنگی مسائل په دَینه. اوستیایی روشنفکر‌ئون بمون گت شورا ره تاسیس هاکردنه کا وره آسی زوون دله (Styr Nykhas) گاتنه، وشون دینی رِمبِش نوم دی (Ætsæg Din) بی‌یه که ونه معنی، حقیقی دین بونه.

اوستیایی ناسیونالیسم، ۸۰ و ۹۰ دهه (میلادی) دله پِر تاثیر داشته. وشون شوروی رقد بوردن په، جنوبی اوستیایِ دله اتِ سیاسی قدرت بینه و جنوبی اوستیایِ سیوا خواهی ره دمبال هاکردنه. ۱۹۹۰ دسامبر مای گدری، جنوبی اوستیای شه گردون اوبلست، شه استقلال ره گرجستون جه خَوِر هدائه و اعلام هاکرده، وشون اعلام هاکردن په، گرجستون و جنوبی اوستیای میون جنگ شروء بیّه کا اوستایی‌ئون جنگ ره بوردنه. اینتا جنگ پس‌ته، یتمین جنوبی اوستیای جنگ بخوندسّه بیّه.

۲۰۰۸ سال دله، دیمین جنگ گرجستون و جنوبی اوستیایِ میون در بئیته که اَی اوستیا بَورده و شه استقلال ره حفظ هاکرده و اینتا پیروزی په، روسیه، جنوبی اوستیایِ استقلال ره به رسمیت بشناسیه.

اوستیایی مردمون میون، ات تی اجتماعی و فرهنگی نورم و قاعده دره کا ونه نوم  æghdæu (اَقدَئو) هسّه و اوستیایی ناسیونالیسم دله ونه وسّه اهمیت اِلِننه.

 منبع 

 ۱۰ کِرچه ما ۱۵۳۶ تبری، این ولگ اینگلیسی ویکی‌پدیا جه ترجمه بیّه.

رج:اوستیا
رج:قومی ناسیونالیسم
رج:اوستیای فرهنگ